风流子·秋郊射猎
作者：纳兰性德

paragraphs: 平原草枯矣，重阳后，黄叶树骚骚
记玉勒青丝，落花时节，曾逢拾翠，忽听吹箫
今来是、烧痕残碧尽，霜影乱红凋
秋水映空，寒烟如织，皂雕飞处，天惨云高
人生须行乐，君知否。容易两鬓萧萧
自与东君作别，刬地无聊
算功名何许，此身博得
短衣射虎，沽酒西郊。
便向夕阳影里，倚马挥毫